หุ้นสหรัฐฯปิดลงแรง
ตลาดหุ้นสหรัฐฯร าคาน้ำมัน ทรุดหนักหวั่นโอบามานำพาวิกฤตหน้าผาการคลัง
8 พ.ย. 2555

ตลาดหุ้นสหรัฐฯร าคาน้ำมัน ทรุดหนักหวั่นโอบามานำพาวิกฤตหน้าผาการคลัง ตลาดหุ้นสหรัฐฯทรุดหนักวานนี้(7พ.ย.) หลังชัยชนะศึกเลือกตั้งประธานาธิบดีของบารัค โอบามา ก่อความกังวลต่อวิกฤต "หน้าผาการคลัง"       ดัชนีหุ้นดาวโจนส์ ลดลง 312.95 จุด (2.36 เปอร์เซ็นต์) ปิดที่ 12,932.73 จุด ทรุดลงต่ำกว่า 13,000 จุด เป็นครั้งแรก นับตั้งแต่เดือนสิงหาคม แนสแดค ลดลง74.64 จุด (2.48 เปอร์เซ็นต์) ปิดที่ 2,937.28 จุด เอสแอนด์พี ลดลง 33.86 จุด (2.37 เปอร์เซ็นต์) ปิดที่ 1,394.53 จุด  ขณะที่ราคาน้ำมันขยับลงกว่า 4 ดอลลาร์ต่อบาร์เรล เนื่องจากยิ่งซ้ำเติมความกังวลของนักลงทุนที่กำลังวิตกเกี่ยวกับเค้ารางทางเศรษฐกิจของอียูที่ดูจะไม่สดใสนัก  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 4.27 ดอลลาร์ ปิดที่ 84.44 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 4.25 ดอลลาร์ ปิดที่ 106.82 ดอลลาร์ต่อบาร์เรล